CELEX: 32013D0641
Language: el
Date: 2013-11-07 00:00:00
Title: 2013/641/ΕΕ: Απόφαση της Επιτροπής, της 7ης Νοεμβρίου 2013 , για τον καθορισμό των οικολογικών κριτηρίων απονομής του οικολογικού σήματος της ΕΕ σε αποχωρητήρια και ουρητήρια με καταιονισμό νερού [κοινοποιηθείσα υπό τον αριθμό C(2013) 7317]  Κείμενο που παρουσιάζει ενδιαφέρον για τον ΕΟΧ

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 299/38
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 7ης Νοεμβρίου 2013
   για τον καθορισμό των οικολογικών κριτηρίων απονομής του οικολογικού σήματος της ΕΕ σε αποχωρητήρια και ουρητήρια με καταιονισμό νερού
   [κοινοποιηθείσα υπό τον αριθμό C(2013) 7317]
   (Κείμενο που παρουσιάζει ενδιαφέρον για τον ΕΟΧ)
   (2013/641/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel (1)), και ιδίως το άρθρο 8 παράγραφος 2,
   Μετά από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Βάσει του κανονισμού (ΕΚ) αριθ. 66/2010, το οικολογικό σήμα της ΕΕ επιτρέπεται να απονέμεται σε προϊόντα που έχουν μειωμένες περιβαλλοντικές επιπτώσεις σε όλη τη διάρκεια του κύκλου ζωής τους.
            
         
               (2)
            
            
               Ο κανονισμός (ΕΚ) αριθ. 66/2010 προβλέπει ότι καθορίζονται εξειδικευμένα κριτήρια για το οικολογικό σήμα της ΕΕ ανά κατηγορία προϊόντων.
            
         
               (3)
            
            
               Δεδομένου ότι η κατανάλωση νερού συμβάλλει σημαντικά στον συνολικό περιβαλλοντικό αντίκτυπο των κτιρίων οικιστικής και μη χρήσης, είναι σκόπιμο να καθοριστούν κριτήρια απονομής του οικολογικού σήματος της ΕΕ για την κατηγορία προϊόντων «αποχωρητήρια και ουρητήρια με καταιονισμό νερού». Τα κριτήρια αυτά θα πρέπει, ειδικότερα, να προωθούν τα προϊόντα που χρησιμοποιούν αποδοτικά τους υδάτινους πόρους, τα οποία συμβάλλουν στη μείωση της κατανάλωσης νερού και προσφέρουν άλλα σχετικά οφέλη, όπως η μείωση της ενεργειακής κατανάλωσης.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η κατηγορία προϊόντων «αποχωρητήρια και ουρητήρια με καταιονισμό νερού» περιλαμβάνει τον εξοπλισμό που σχετίζεται με τα αποχωρητήρια και τα ουρητήρια με καταιονισμό νερού κατά τα οριζόμενα στο άρθρο 2. Η εν λόγω κατηγορία περιλαμβάνει προϊόντα που προορίζονται για οικιακή και μη χρήση.
   2.   Τα ακόλουθα προϊόντα εξαιρούνται από την κατηγορία προϊόντων «αποχωρητήρια και ουρητήρια με καταιονισμό νερού»:
   
               α)
            
            
               καθίσματα και καλύμματα αποχωρητηρίων, μόνο στην περίπτωση που διατίθενται στην αγορά ή αποτελούν αντικείμενο εμπορίας ανεξάρτητα από τον εξοπλισμό αποχωρητηρίων ή ουρητηρίων με καταιονισμό νερού·
            
         
               β)
            
            
               εξοπλισμός αποχωρητηρίων που δεν χρησιμοποιεί νερό αλλά χημικές ουσίες και νερό για καταιονισμό και αποχωρητήρια που χρειάζονται ενέργεια για την υποβοήθηση του συστήματος καταιονισμού
            
         Άρθρο 2
   Για τους σκοπούς της παρούσας απόφασης, ισχύουν οι ακόλουθοι ορισμοί:
   1)   «εξοπλισμός αποχωρητηρίων με καταιονισμό νερού»: σύστημα αποχωρητηρίου, λεκάνη ή σύστημα έκπλυσης αποχωρητηρίου·
   2)   «σύστημα αποχωρητηρίου»: είδος υγιεινής που συνδυάζει σε μια λειτουργική μονάδα ένα σύστημα έκπλυσης και μια λεκάνη για την υποδοχή και την έκπλυση των ανθρώπινων ούρων και κοπράνων, τα οποία διοχευτεύονται σε αποχετευτικό σύστημα·
   3)   «λεκάνη αποχωρητηρίου»: είδος υγιεινής για την υποδοχή και την έκπλυση ανθρώπινων ούρων και κοπράνων, τα οποία διοχετεύονται σε αποχετευτικό σύστημα·
   4)   «εξοπλισμός ουρητηρίων»: σύστημα ουρητηρίου, ουρητήριο, ουρητήριο χωρίς καταιονισμό νερού ή σύστημα έκπλυσης ουρητηρίου·
   5)   «εξοπλισμός ουρητηρίων με καταιονισμό νερού»: σύστημα ουρητηρίου, ουρητήριο ή σύστημα έκπλυσης ουρητηρίου·
   6)   «σύστημα ουρητηρίου»: είδος υγιεινής που συνδυάζει σε μια λειτουργική μονάδα ένα σύστημα καταιονισμού νερού και ένα ουρητήριο για την υποδοχή και την έκπλυση των ανθρώπινων ούρων, τα οποία διοχετεύονται σε αποχετευτικό σύστημα·
   7)   «ουρητήριο»: είδος υγιεινής για την υποδοχή ούρων και νερού που χρησιμοποιείται για την έκπλυση και τη διοχέτευσή τους σε αποχετευτικό σύστημα·
   8)   «ουρητήριο δαπέδου»: είδος υγιεινής με ή χωρίς σύστημα καταιονισμού αποτελούμενο από έναν αγωγό δαπέδου και μια πλάκα ή ένα πλαίσιο που στερεώνεται στον τοίχο για την υποδοχή ούρων και νερού που χρησιμοποιείται για την έκπλυση και τη διοχέτευσή τους στο αποχετευτικό σύστημα·
   9)   «ουρητήριο χωρίς καταιονισμό νερού»: είδος υγιεινής για την υποδοχή ούρων και τη διοχέτευσή τους στο αποχετευτικό σύστημα, το οποίο λειτουργεί χωρίς νερό·
   10)   «σύστημα έκπλυσης»: τόσο για τα αποχωρητήρια όσο και για τα ουρητήρια με καταιονισμό νερού, είτε δεξαμενή καταιονισμού νερού με ενσωματωμένο αγωγό υπερχείλισης είτε διάταξη που θεωρείται τουλάχιστον εξίσου αποτελεσματική και διάταξη εισόδου/εξόδου είτε βαλβίδα έκπλυσης με πίεση·
   11)   «μηχανισμός εξοικονόμησης νερού»: μηχανισμός καταιονισμού νερού που καθιστά δυνατή την απελευθέρωση ενός μέρους του πλήρους όγκου έκπλυσης, είτε με τη μορφή διπλών μηχανισμών (με δυνατότητα διακοπής) είτε με τη μορφή μηχανισμών διπλού ελέγχου (διπλό σύστημα έκπλυσης)·
   12)   «πλήρης όγκος έκπλυσης»: ο συνολικός όγκος του νερού που απελευθερώνει το σύστημα καταιονισμού κατά τη διάρκεια ενός κύκλου έκπλυσης·
   13)   «μειωμένος όγκος έκπλυσης»: μέρος του πλήρους όγκου του νερού που απελευθερώνει μηχανισμός εξοικονόμησης νερού κατά τη διάρκεια ενός κύκλου έκπλυσης, το οποίο δεν υπερβαίνει τα δύο τρίτα του πλήρους όγκου έκπλυσης·
   14)   «μέσος όγκος έκπλυσης»: ο αριθμητικός μέσος όρος ενός πλήρους όγκου και τριών μειωμένων όγκων έκπλυσης που υπολογίζεται σύμφωνα με τη μεθοδολογία που καθορίζεται στο προσάρτημα 1 του παραρτήματος·
   15)   «έλεγχος έκπλυσης κατ’ αίτημα»: μηχανισμός καταιονισμού νερού είδους υγιεινής, που είτε ενεργοποιεί ο χρήστης χειροκίνητα μέσω μιας λαβής, ενός μοχλού, κομβίου, ποδομοχλού ή οποιουδήποτε ισοδύναμου διακόπτη ενεργοποίησης του καταιονισμού νερού είτε λειτουργεί μέσω αισθητήρα που αντιλαμβάνεται τη χρήση του είδους υγιεινής·
   16)   «μηχανισμός ρύθμισης»: μηχανισμός που καθιστά δυνατή τη ρύθμιση του πλήρους και, κατά περίπτωση, του μειωμένου όγκου έκπλυσης ενός συστήματος έκπλυσης·
   Άρθρο 3
   Τα κριτήρια απονομής του οικολογικού σήματος της ΕΕ δυνάμει του κανονισμού (ΕΚ) αριθ. 66/2010, για προϊόν που ανήκει στην κατηγορία προϊόντων «αποχωρητήρια και ουρητήρια με καταιονισμό νερού», η οποία ορίζεται στο άρθρο 1 της παρούσας απόφασης, καθώς και οι συναφείς απαιτήσεις εκτίμησης και εξακρίβωσης καθορίζονται στο παράρτημα της παρούσας απόφασης.
   Άρθρο 4
   Τα κριτήρια και οι σχετικές απαιτήσεις εκτίμησης που προβλέπονται στο παράρτημα ισχύουν για τέσσερα έτη από 7 Νοεμβρίου 2013.
   Άρθρο 5
   Για διοικητικούς σκοπούς, η κατηγορία προϊόντων «αποχωρητήρια και ουρητήρια με καταιονισμό νερού» λαμβάνει τον κωδικό αριθμό 41.
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 7 Νοεμβρίου 2013.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      ΠΑΡΑΡΤΗΜΑ
      
         ΚΡΙΤΗΡΙΑ ΑΠΟΝΟΜΗΣ ΤΟΥ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ ΚΑΙ ΑΠΑΙΤΗΣΕΙΣ ΕΚΤΙΜΗΣΗΣ
      
      Κριτήρια απονομής του οικολογικού σήματος της ΕΕ στον εξοπλισμό αποχωρητηρίων και ουρητηρίων με καταιονισμό νερού:
      
                  1.
               
               
                  Αποδοτική χρήση των υδάτινων πόρων
               
            
                  2.
               
               
                  Επιδόσεις του προϊόντος
               
            
                  3.
               
               
                  Αποκλειόμενης ή περιορισμένης χρήσης ουσίες και μείγματα
               
            
                  4.
               
               
                  Ξυλεία που υπόκειται σε βιώσιμη διαχείριση ως πρώτη ύλη
               
            
                  5.
               
               
                  Διάρκεια ζωής προϊόντος
               
            
                  6.
               
               
                  Μειωμένος αντίκτυπος στο τέλος του κύκλου ζωής
               
            
                  7.
               
               
                  Οδηγίες εγκατάστασης και πληροφορίες για τον χρήστη
               
            
                  8.
               
               
                  Πληροφορίες που αναγράφονται επί του οικολογικού σήματος της ΕΕ.
               
            Στον πίνακα 1 παρουσιάζεται η δυνατότητα εφαρμογής των διαφόρων κριτηρίων σε κάθε κατηγορία εξοπλισμού αποχωρητηρίων και ουρητηρίων με καταιονισμό νερού.
      Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.
      Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία να προκύπτει η συμμόρφωση προς τα κριτήρια αυτά, τα εν λόγω έγγραφα επιτρέπεται να προέρχονται από τον αιτούντα ή από τους προμηθευτές του ή και από τους δύο.
      Όπου είναι εφικτό, οι δοκιμές διεξάγονται από εργαστήρια που πληρούν τις γενικές απαιτήσεις του ευρωπαϊκού προτύπου EN ISO 17025 ή ισοδύναμου.
      Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.
      Κατά περίπτωση, οι αρμόδιοι φορείς μπορούν να απαιτούν την υποβολή δικαιολογητικών και να διενεργούν ανεξάρτητες εξακριβώσεις.
      Ο αιτών υποβάλλει δήλωση συμμόρφωσης του προϊόντος με τις νομικές απαιτήσεις της(των) χώρας(-ών) στην αγορά της(ων) οποίας(-ων) πρόκειται να διατεθεί.
      Στα πρότυπα δοκιμών, τα συστήματα αποχωρητηρίων, οι λεκάνες, τα ουρητήρια και τα συστήματα έκπλυσης διακρίνονται ανά κλάση και/ή ανά τύπο. Η(Οι) σχετική(-ές) κλάση(-εις) ή ο(οι) σχετικός(-οί) τύπος(-οι) του προϊόντος δηλώνεται(-ονται) στον αρμόδιο φορέα που αξιολογεί την εφαρμογή και πραγματοποιούνται όλες οι απαραίτητες δοκιμές για κάθε κλάση και/ή τύπο που έχει δηλώσει ο αιτών σύμφωνα με το σχετικό πρότυπο.
      
         Πίνακας 1
      
      
         Δυνατότητα εφαρμογής των διαφόρων κριτηρίων σε κάθε κατηγορία εξοπλισμού αποχωρητηρίων και ουρητηρίων με καταιονισμό νερού
      
      
                  Εξοπλισμός αποχωρητηρίων και ουρητηρίων με καταιονισμό νερού
                  Κριτήρια
               
               
                  Συστήματα αποχωρητηρίων
               
               
                  Λεκάνες αποχωρητηρίων
               
               
                  Συστήματα έκπλυσης αποχωρητηρίων
               
               
                  Συστήματα ουρητηρίων
               
               
                  Ουρητήρια
               
               
                  Ουρητήρια χωρίς καταιονισμό νερού
               
               
                  Συστήματα έκπλυσης ουρητηρίων
               
            
                  
                              1α)
                           
                           
                              — Πλήρης όγκος έκπλυσης
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                   
               
               
                  x
               
            
                  
                              1β)
                           
                           
                              — Εξοικονόμηση νερού
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                   
               
               
                  x
               
            
                  
                              1γ)
                           
                           
                              — Μέσος όγκος έκπλυσης
                           
                        
               
                  x
               
               
                  x
               
               
                  x
               
               
                   
               
               
                   
               
               
                   
               
               
                   
               
            
                  
                              1δ)
                           
                           
                              — Ρύθμιση του όγκου έκπλυσης
                           
                        
               
                  x
               
               
                   
               
               
                  x
               
               
                  x
               
               
                   
               
               
                   
               
               
                  x
               
            
                  
                              2α)
                           
                           
                              — Απαιτήσεις συστήματος έκπλυσης
                           
                        
               
                  x
               
               
                   
               
               
                  x
               
               
                  x
               
               
                   
               
               
                   
               
               
                  x
               
            
                  
                              2β)
                           
                           
                              — Απόδοση έκπλυσης
                           
                        
               
                  x
               
               
                  x
               
               
                   
               
               
                  x
               
               
                  x
               
               
                   
               
               
                   
               
            
                  
                              2γ)
                           
                           
                              — Απαιτήσεις για ουρητήρια χωρίς καταιονισμό νερού
                           
                        
               
                   
               
               
                   
               
               
                   
               
               
                   
               
               
                   
               
               
                  x
               
               
                   
               
            
                  
                              3α)
                           
                           
                              — Επικίνδυνες ουσίες και μείγματα
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              3β)
                           
                           
                              — Ουσίες που περιλαμβάνονται στον κατάλογο σύμφωνα με το άρθρο 59 παράγραφος 1 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (1)
                              
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              4
                           
                           
                              — Ξυλεία που υπόκειται σε βιώσιμη διαχείριση ως πρώτη ύλη
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              5α)
                           
                           
                              — Δυνατότητα επισκευής και διαθεσιμότητα ανταλλακτικών
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              5β)
                           
                           
                              — Εγγύηση
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              6
                           
                           
                              — Μειωμένος αντίκτυπος στο τέλος του κύκλου ζωής
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              7
                           
                           
                              — Οδηγίες εγκατάστασης και πληροφορίες για τον χρήστη
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
                  
                              8
                           
                           
                              — Πληροφορίες που αναγράφονται στο οικολογικό σήμα της ΕΕ
                           
                        
               
                  x
               
               
                  x
               
               
                  x
               
               
                  x
               
               
                  x
               
               
                  x
               
               
                  x
               
            
         Κριτήριο 1.   Αποδοτική χρήση των υδάτινων πόρων
      
      α)   Πλήρης όγκος έκπλυσης
      
      Ο πλήρης όγκος έκπλυσης, ανεξάρτητα από την πίεση του νερού, του εξοπλισμού αποχωρητηρίων και ουρητηρίων με καταιονισμό νερού δεν υπερβαίνει την τιμή που αναφέρεται στον πίνακα 2.
      
         Πίνακας 2
      
      
         Ανώτατο όριο πλήρους όγκου έκπλυσης του εξοπλισμού αποχωρητηρίων και ουρητηρίων με καταιονισμό νερού
      
      
                  Προϊόν
               
               
                  Πλήρης όγκος έκπλυσης [l/έκπλυση]
               
            
                  Εξοπλισμός αποχωρητηρίων με καταιονισμό νερού
               
               
                  6,0
               
            
                  Εξοπλισμός ουρητηρίων με καταιονισμό νερού
               
               
                  1,0
               
            
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις, προσδιορίζει τον ονομαστικό πλήρη όγκο έκπλυσης (σε l/έκπλυση) του προϊόντος και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία αναφέρεται στα αντίστοιχα πρότυπα ΕΝ για το συγκεκριμένο είδος προϊόντος (βλέπε πίνακα 3). Στην περίπτωση των ουρητηρίων δαπέδου, ο πλήρης όγκος έκπλυσης αφορά τον καταιονισμό νερού σε συνεχές τμήμα τοίχου πλάτους 60 εκατοστών.
      
         Πίνακας 3
      
      
         Πρότυπα ΕΝ για τη μέτρηση του πλήρους όγκου έκπλυσης του εξοπλισμού αποχωρητηρίων και ουρητηρίων με καταιονισμό νερού
      
      
                  Προϊόν
               
               
                  Πρότυπο
               
               
                  Τίτλος προτύπου
               
            
                  Συστήματα και λεκάνες αποχωρητηρίων
               
               
                  EN 997
               
               
                  Λεκάνες WC και λεκάνες με δοχείο πλύσεως με ενσωματωμένη οσμοπαγίδα
               
            
                  Συστήματα ουρητηρίων και ουρητήρια
               
               
                  EN 13407
               
               
                  Ουρητήρια τοίχου — Λειτουργικές απαιτήσεις και μέθοδοι δοκιμών
               
            
                  Συστήματα έκπλυσης με δεξαμενή καταιονισμού νερού
               
               
                  EN 14055
               
               
                  Δεξαμενές έκπλυσης αποχωρητηρίων και ουρητηρίων
               
            
                  Συστήματα έκπλυσης με χειροκίνητη βαλβίδα έκπλυσης με πίεση
               
               
                  EN 12541
               
               
                  Βρύσες κουζίνας και μπάνιου — Βαλβίδες έκπλυσης με πίεση και βαλβίδες αυτόματου κλεισίματος ουρητηρίου PN 10
               
            
                  Συστήματα έκπλυσης με πιεστική βαλβίδα έκπλυσης χωρίς επαφή
               
               
                  EN 15091
               
               
                  Βρύσες κουζίνας και μπάνιου — Βρύσες κουζίνας και μπάνιου με ηλεκτρονική ενεργοποίηση και απενεργοποίηση
               
            β)   Εξοικονόμηση νερού
      
      Τα συστήματα τουαλέτας με πλήρη όγκο έκπλυσης άνω των 4,0 λίτρων και τα συστήματα έκπλυσης αποχωρητηρίων πρέπει να είναι εξοπλισμένα με μηχανισμό εξοικονόμησης νερού. Όταν τα προϊόντα αυτά διατίθενται στην αγορά, ο μειωμένος όγκος έκπλυσης, ανεξάρτητα από την πίεση του νερού, που παρέχεται όταν χρησιμοποιείται ο μηχανισμός εξοικονόμησης νερού, δεν πρέπει να υπερβαίνει τα 3,0 l/έκπλυση.
      Οι λεκάνες αποχωρητηρίων πρέπει να επιτρέπουν τη χρήση μηχανισμού εξοικονόμησης νερού, ο παρεχόμενος μειωμένος όγκος έκπλυσης του οποίου όταν χρησιμοποιείται, ανεξάρτητα από την πίεση του νερού, δεν πρέπει να υπερβαίνει τα 3,0 l/έκπλυση.
      Τα συστήματα ουρητηρίων και τα συστήματα έκπλυσης πρέπει να είναι εξοπλισμένα με μεμονωμένο μηχανισμό ελέγχου έκπλυσης κατ’ αίτημα. Τα ουρητήρια δαπέδου με σύστημα καταιονισμού πρέπει να διαθέτουν μεμονωμένο μηχανισμό ελέγχου έκπλυσης κατ’ αίτημα τοποθετημένο στο συνεχές τοίχωμα σε διαστήματα που δεν υπερβαίνουν τα 60 εκατοστά.
      Τα ουρητήρια πρέπει να προσφέρουν τη δυνατότητα χρήσης μεμονωμένου μηχανισμού ελέγχου έκπλυσης κατ’ αίτημα. Τα ουρητήρια δαπέδου χωρίς σύστημα καταιονισμού πρέπει να διαθέτουν μεμονωμένους μηχανισμούς ελέγχου έκπλυσης κατ’ αίτημα τοποθετημένους στο συνεχές τοίχωμα σε διαστήματα που δεν υπερβαίνουν τα 60 εκατοστά.
      Οποιοδήποτε σύστημα ελέγχου έκπλυσης με αισθητήρα πρέπει να αποτρέπει τη λανθασμένη ενεργοποίηση και να εξασφαλίζει ότι η έκπλυση πραγματοποιείται μόνο μετά την πραγματική χρήση του προϊόντος.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και παρέχει τεκμηρίωση σχετικά με την τεχνολογία ή το μηχανισμό που έχει χρησιμοποιηθεί στο προϊόν. Για τον εξοπλισμό αποχωρητηρίων με καταιονισμό νερού, προσδιορίζει τον μειωμένο όγκο έκπλυσης (σε l/έκπλυση) του προϊόντος και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία αναφέρεται στα αντίστοιχα πρότυπα ΕΝ για το συγκεκριμένο είδος προϊόντος (βλέπε πίνακα 4). Στην περίπτωση των προϊόντων που είναι εξοπλισμένα με μηχανισμό ελέγχου έκπλυσης με αισθητήρα, ο αιτών παρέχει σύντομη περιγραφή των μέτρων που έλαβε κατά τον σχεδιασμό του προϊόντος, ώστε να αποτρέπεται η λανθασμένη ενεργοποίηση και να εξασφαλίζεται η πραγματοποίηση της έκπλυσης μόνο μετά τη χρήση του προϊόντος.
      
         Πίνακας 4
      
      
         Πρότυπα ΕΝ για τη μέτρηση του μειωμένου όγκου έκπλυσης του εξοπλισμού αποχωρητηρίων με καταιονισμό νερού
      
      
                  Προϊόν
               
               
                  Πρότυπο
               
               
                  Τίτλος προτύπου
               
            
                  Συστήματα και λεκάνες αποχωρητηρίων
               
               
                  EN 997
               
               
                  Λεκάνες WC και λεκάνες με δοχείο πλύσεως με ενσωματωμένη οσμοπαγίδα
               
            
                  Σύστημα έκπλυσης αποχωρητηρίου με δεξαμενή καταιονισμού νερού
               
               
                  EN 14055
               
               
                  Δεξαμενές έκπλυσης αποχωρητηρίων και ουρητηρίων
               
            γ)   Μέσος όγκος έκπλυσης
      
      Ο μέσος όγκος έκπλυσης του εξοπλισμού αποχωρητηρίων με καταιονισμό νερού, όταν αυτά διατίθενται στην αγορά, ο οποίος υπολογίζεται με βάση τη μεθοδολογία που καθορίζεται στο προσάρτημα 1, δεν πρέπει να υπερβαίνει τα 3,5 l/έκπλυση. Τα συστήματα αποχωρητηρίων με πλήρη όγκο έκπλυσης έως και 4,0 λίτρων εξαιρούνται από την εν λόγω απαίτηση.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις, προσδιορίζει τον υπολογισθέντα μέσο όγκο έκπλυσης (σε l/έκπλυση) του προϊόντος και καταθέτει τα αποτελέσματα των δοκιμών που έχουν διεξαχθεί σύμφωνα με τη μεθοδολογία που καθορίζεται στο προσάρτημα 1.
      δ)   Ρύθμιση του όγκου έκπλυσης
      
      Τα συστήματα έκπλυσης πρέπει να είναι εξοπλισμένα με μηχανισμό ρύθμισης για την προσαρμογή του όγκου της έκπλυσης από το άτομο που πραγματοποιεί την εγκατάσταση του προϊόντος, ώστε να λαμβάνονται υπόψη οι τοπικές συνθήκες του αποχετευτικού συστήματος. Ο πλήρης όγκος έκπλυσης κατόπιν της ρύθμισης σύμφωνα με τις οδηγίες εγκατάστασης δεν πρέπει να υπερβαίνει τα 6 l/έκπλυση για τον εξοπλισμό αποχωρητηρίων με καταιονισμό νερού ή τα 4 l/έκπλυση, εάν το σύστημα αποχωρητηρίου δεν διαθέτει μηχανισμό εξοικονόμησης νερού, και το 1 l/έκπλυση για τον εξοπλισμό ουρητηρίων με καταιονισμό νερού. Ο μειωμένος όγκος έκπλυσης κατόπιν της ρύθμισης σύμφωνα με τις οδηγίες εγκατάστασης δεν πρέπει να υπερβαίνει τα 3 l/έκπλυση για τον εξοπλισμό αποχωρητηρίων με καταιονισμό νερού.
      Στην περίπτωση συστημάτων έκπλυσης με δεξαμενή καταιονισμού νερού, ο μέγιστος πλήρης όγκος έκπλυσης κατόπιν της ρύθμισης πρέπει να αναγράφεται στη δεξαμενή με ένδειξη της στάθμης του νερού ή ενός σημαδιού.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και παρέχει τεκμηρίωση σχετικά με την τεχνολογία ή το μηχανισμό που έχει χρησιμοποιηθεί στο προϊόν.
      
         Κριτήριο 2.   Επιδόσεις του προϊόντος
      
      α)   Απαιτήσεις συστήματος έκπλυσης
      
      Τα συστήματα έκπλυσης πρέπει να πληρούν τις απαιτήσεις των αντίστοιχων προτύπων ΕΝ που παρατίθενται στον πίνακα 5. Οι ενότητες των σχετικών προτύπων ΕΝ που αναφέρονται κατωτέρω στον πίνακα 5 σχετικά με τον πλήρη και τον μειωμένο όγκο έκπλυσης εξαιρούνται από το εν λόγω κριτήριο.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία αναφέρεται στα αντίστοιχα πρότυπα ΕΝ για το συγκεκριμένο είδος προϊόντος (βλέπε πίνακα 5)
      
         Πίνακας 5
      
      
         Συμμόρφωση του συστήματος έκπλυσης με το πρότυπο ΕΝ
      
      
                  Σύστημα έκπλυσης
               
               
                  Πρότυπο
               
               
                  Τίτλος προτύπου
               
            
                  Δεξαμενές έκπλυσης αποχωρητηρίων και ουρητηρίων
               
               
                  EN 14055
               
               
                  Δεξαμενές έκπλυσης αποχωρητηρίων και ουρητηρίων
               
            
                  Χειροκίνητες βαλβίδες έκπλυσης με πίεση αποχωρητηρίων και ουρητηρίων
               
               
                  EN 12541
               
               
                  Βρύσες κουζίνας και μπάνιου — Βαλβίδες έκπλυσης με πίεση και βαλβίδες αυτόματου κλεισίματος ουρητηρίου PN 10
               
            
                  Πιεστικές βαλβίδες έκπλυσης χωρίς επαφή για αποχωρητήρια και ουρητήρια
               
               
                  EN 15091
               
               
                  Βρύσες κουζίνας και μπάνιου — Βρύσες κουζίνας και μπάνιου με ηλεκτρονική ενεργοποίηση και απενεργοποίηση
               
            β)   Απόδοση έκπλυσης
      
      Η απόδοση του συστήματος έκπλυσης των συστημάτων αποχωρητηρίων και ουρητηρίων, των καθισμάτων αποχωρητηρίων και των ουρητηρίων πρέπει να συμμορφώνεται με τις απαιτήσεις των προτύπων ΕΝ που παρατίθενται στον πίνακα 6.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία αναφέρεται στα αντίστοιχα πρότυπα ΕΝ για το συγκεκριμένο είδος προϊόντος (βλέπε πίνακα 6). Τα συστήματα και τα καθίσματα αποχωρητηρίων που δεν καλύπτονται από κανένα πρότυπο ΕΝ πρέπει να διαθέτουν επίπεδα απόδοσης παρόμοια με εκείνα μιας ισοδύναμης κλάσης και ισοδύναμου τύπου που εμπίπτουν στο πρότυπο ΕΝ 997. Στην περίπτωση αυτή, ο αιτών οφείλει να καταθέσει αποτελέσματα δοκιμών που έχουν πραγματοποιηθεί σύμφωνα με τη διαδικασία δοκιμής που αναφέρεται στο πρότυπο ΕΝ 997 για τα προϊόντα ισοδύναμης κλάσης και ισοδύναμου τύπου. Τα συστήματα ουρητηρίων και τα ουρητήρια που δεν καλύπτονται από κανένα πρότυπο ΕΝ πρέπει να διαθέτουν επίπεδα απόδοσης παρόμοια με εκείνα μιας ισοδύναμης κλάσης και ισοδύναμου τύπου που εμπίπτουν στο πρότυπο ΕΝ 13407. Στην περίπτωση αυτή, ο αιτών οφείλει να καταθέσει τα αποτελέσματα δοκιμών που έχουν πραγματοποιηθεί σύμφωνα με τη διαδικασία δοκιμής που αναφέρεται στο πρότυπο ΕΝ 13407 για τα προϊόντα ισοδύναμης κλάσης και ισοδύναμου τύπου.
      
         Πίνακας 6
      
      
         Συμμόρφωση της απόδοσης έκπλυσης του προϊόντος με το πρότυπο ΕΝ
      
      
                  Προϊόν
               
               
                  Πρότυπο
               
               
                  Τίτλος προτύπου
               
            
                  Συστήματα και λεκάνες αποχωρητηρίων
               
               
                  EN 997
               
               
                  Λεκάνες WC και λεκάνες με δοχείο πλύσεως με ενσωματωμένη οσμοπαγίδα
               
            
                  Συστήματα ουρητηρίων και ουρητήρια
               
               
                  EN 13407
               
               
                  Ουρητήρια τοίχου — Λειτουργικές απαιτήσεις και μέθοδοι δοκιμών
               
            γ)   Απαιτήσεις για ουρητήρια χωρίς καταιονισμό νερού
      
      Τα ουρητήρια χωρίς καταιονισμό νερού πρέπει να ανταποκρίνονται στις απαιτήσεις που καθορίζονται στο προσάρτημα 2.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και καταθέτει τα αποτελέσματα των δοκιμών που έχουν διεξαχθεί σύμφωνα με τη διαδικασία δοκιμών η οποία παρατίθεται στο προσάρτημα 2. Δεκτή γίνεται επίσης οποιαδήποτε ισοδύναμη μεθοδολογία που αποδεικνύει ότι πληρούνται οι απαιτήσεις που καθορίζονται στο προσάρτημα 2.
      
         Κριτήριο 3.   Αποκλειόμενης ή περιορισμένης χρήσης ουσίες και μείγματα
      
      α)   Επικίνδυνες ουσίες και μείγματα
      
      Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010 το οικολογικό σήμα της ΕΕ δεν απονέμεται σε κανένα προϊόν ή αντικείμενο αυτού κατά τα οριζόμενα στο άρθρο 3 παράγραφος 3 του κανονισμού (ΕΚ) αριθ. 1907/2006 ή ομοιογενές μέρος του που περιέχει ουσίες, οι οποίες πληρούν τα κριτήρια ταξινόμησης με τις δηλώσεις επικινδυνότητας ή φράσεις κινδύνου όπως καθορίζονται στον πίνακα 7 σύμφωνα με κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (2) ή την οδηγία 67/548/ΕΟΚ του Συμβουλίου (3), ή ουσίες που αναφέρονται στο άρθρο 57 του κανονισμού (ΕΚ) αριθ. 1907/2006. Σε περίπτωση που το όριο για την ταξινόμηση ουσίας ή μείγματος σε κάποια κλάση κινδύνου διαφέρει από το όριο που ισχύει για μια φράση κινδύνου υπερισχύει το πρώτο όριο. Οι φράσεις κινδύνου που παρατίθενται στον πίνακα 7 αφορούν κατά κανόνα ουσίες. Ωστόσο, εάν δεν μπορούν να συγκεντρωθούν πληροφορίες σχετικά με τις ουσίες, εφαρμόζονται οι κανόνες ταξινόμησης μειγμάτων. Εξαιρούνται από την απαίτηση συμμόρφωσης με το κριτήριο 3α) οι ουσίες ή τα μείγματα των οποίων οι ιδιότητες μεταβάλλονται με την επεξεργασία και, συνεπώς, παύουν να είναι βιοδιαθέσιμα ή υφίστανται χημική τροποποίηση, με αποτέλεσμα να εκλείπει ο κίνδυνος που είχε προσδιοριστεί προηγουμένως.
      
         Πίνακας 7
      
      
         Δηλώσεις επικινδυνότητας και φράσεις κινδύνου
      
      
                  Δήλωση επικινδυνότητας
               
               
                  Φράση κινδύνου
               
            
                  H300 Θανατηφόρο σε περίπτωση κατάποσης
               
               
                  R28
               
            
                  H301 Τοξικό σε περίπτωση κατάποσης
               
               
                  R25
               
            
                  H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς
               
               
                  R65
               
            
                  310 Θανατηφόρο σε επαφή με το δέρμα
               
               
                  R27
               
            
                  H311 Τοξικό σε επαφή με το δέρμα
               
               
                  R24
               
            
                  H330 Θανατηφόρο σε περίπτωση εισπνοής
               
               
                  R23/26
               
            
                  H331 Τοξικό σε περίπτωση εισπνοής
               
               
                  R23
               
            
                  H340 Μπορεί να προκαλέσει γενετικά ελαττώματα
               
               
                  R46
               
            
                  H341 Ύποπτο για πρόκληση γενετικών ελαττωμάτων
               
               
                  R68
               
            
                  H350 Μπορεί να προκαλέσει καρκίνο
               
               
                  R45
               
            
                  H350i Μπορεί να προκαλέσει καρκίνο μέσω της εισπνοής
               
               
                  R49
               
            
                  H351 Ύποπτο για πρόκληση καρκίνου
               
               
                  R40
               
            
                  H360F Μπορεί να βλάψει τη γονιμότητα
               
               
                  R60
               
            
                  H360D Μπορεί να βλάψει το έμβρυο
               
               
                  R61
               
            
                  H360FD Μπορεί να βλάψει τη γονιμότητα. Μπορεί να βλάψει το έμβρυο
               
               
                  R60/61/60-61
               
            
                  H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο.
               
               
                  R60/63
               
            
                  H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα
               
               
                  R61/62
               
            
                  H361f Ύποπτο για πρόκληση βλάβης στη γονιμότητα
               
               
                  R62
               
            
                  H361d Ύποπτο για πρόκληση βλάβης στο έμβρυο
               
               
                  R63
               
            
                  H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο.
               
               
                  R62-63
               
            
                  H362 Μπορεί να βλάψει τα βρέφη που τρέφονται με μητρικό γάλα
               
               
                  R64
               
            
                  H370 Προκαλεί βλάβες στα όργανα
               
               
                  R39/23/24/25/26/27/28
               
            
                  H371 Μπορεί να προκαλέσει βλάβες στα όργανα
               
               
                  R68/20/21/22
               
            
                  H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/25/24/23
               
            
                  H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση
               
               
                  R48/20/21/22
               
            
                  H400 Πολύ τοξικό για τους υδρόβιους οργανισμούς
               
               
                  R50
               
            
                  H410 Πολύ τοξικό για τους υδρόβιους οργανισμούς με μακροχρόνιες επιπτώσεις
               
               
                  R50-53
               
            
                  H411 Τοξικό για τους υδρόβιους οργανισμούς με μακροχρόνιες επιπτώσεις
               
               
                  R51-53
               
            
                  H412 Επιβλαβές για τους υδρόβιους οργανισμούς με μακροχρόνιες επιπτώσεις
               
               
                  R52-53
               
            
                  H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς
               
               
                  R53
               
            
                  EUH059 Επικίνδυνο για τη στιβάδα του όζοντος
               
               
                  R59
               
            
                  EUH029 Σε επαφή με το νερό ελευθερώνονται τοξικά αέρια
               
               
                  R29
               
            
                  EUH031 Σε επαφή με οξέα ελευθερώνονται τοξικά αέρια
               
               
                  R31
               
            
                  EUH032 Σε επαφή με οξέα ελευθερώνονται πολύ τοξικά αέρια
               
               
                  R32
               
            
                  EUH070 Τοξικό σε επαφή με τα μάτια
               
               
                  R39-41
               
            Τα όρια συγκέντρωσης για ουσίες ή μείγματα που έχουν χαρακτηριστεί ή ενδέχεται να χαρακτηριστούν με τις δηλώσεις ή τις φράσεις κινδύνου που αναφέρονται στον πίνακα 7, επειδή πληρούν τα κριτήρια κατάταξης στις κλάσεις ή κατηγορίες κινδύνου, καθώς και για ουσίες που πληρούν τα κριτήρια του άρθρου 57 στοιχείο α), β) ή γ) του κανονισμού (ΕΚ) αριθ. 1907/2006, δεν υπερβαίνουν τα γενικά ή τα ειδικά όρια συγκέντρωσης που καθορίζονται δυνάμει του άρθρου 10 του κανονισμού (ΕΚ) αριθ. 1272/2008. Στις περιπτώσεις που καθορίζονται ειδικά όρια συγκέντρωσης υπερισχύουν των γενικών.
      Τα όρια συγκέντρωσης για ουσίες που πληρούν τα κριτήρια του άρθρου 57 στοιχεία δ), ε) ή στ) του κανονισμού (ΕΚ) αριθ. 1907/2006 δεν υπερβαίνουν ποσοστό 0,1 % κατά βάρος.
      Το τελικό προϊόν δεν πρέπει να φέρει δήλωση επικινδυνότητας.
      Για τον εξοπλισμό αποχωρητηρίων και ουρητηρίων με καταιονισμό νερού, οι ουσίες/τα συστατικά μέρη που αναφέρονται στον πίνακα 8 εξαιρούνται από την υποχρέωση του άρθρου 6 παράγραφος 6 του κανονισμού (ΕΚ) αριθ. 66/2010 κατόπιν της εφαρμογής του άρθρου 6 παράγραφος 7 του ίδιου κανονισμού:
      
         Πίνακας 8
      
      
         Ουσίες/συστατικά μέρη για τα οποία ισχύει η παρέκκλιση
      
      
                  Ουσία/συστατικό μέρος
               
               
                  Δηλώσεις επικινδυνότητας και φράσεις κινδύνου
               
            
                  Αντικείμενα βάρους κάτω των 25 γραμμαρίων
               
               
                  Όλες οι δηλώσεις επικινδυνότητας και φράσεις κινδύνου
               
            
                  Ομοιογενή μέρη σύνθετων αντικειμένων βάρους κάτω των 25 γραμμαρίων
               
               
                  Όλες οι δηλώσεις επικινδυνότητας και φράσεις κινδύνου
               
            
                  Νικέλιο σε ανοξείδωτους χάλυβες όλων των τύπων
               
               
                  H351, H372 και R40/48/23
               
            
                  Τα ηλεκτρονικά συστατικά μέρη εξοπλισμού αποχωρητηρίων και ουρητηρίων με καταιονισμό νερού, που συμμορφώνονται με τις απαιτήσεις που καθορίζονται στο άρθρο 4 της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου (4)
                  
               
               
                  Όλες οι δηλώσεις επικινδυνότητας και φράσεις κινδύνου
               
            
         Εκτίμηση και εξακρίβωση: για το προϊόν ή κάθε αντικείμενο ή ομοιογενές μέρος του, ο αιτών υποβάλλει δήλωση συμμόρφωσης με το κριτήριο 3α), συνοδευόμενη από σχετική τεκμηρίωση, όπως δηλώσεις συμμόρφωσης υπογεγραμμένες από τους αντίστοιχους προμηθευτές, σύμφωνα με τις οποίες οι ουσίες ή τα υλικά δεν κατατάσσονται σε καμία από τις κλάσεις επικινδυνότητας που αντιστοιχούν στις δηλώσεις επικινδυνότητας οι οποίες παρατίθενται στον πίνακα 7, σύμφωνα με τον κανονισμό (ΕΚ) αριθ. 1272/2008, εφόσον αυτό μπορεί να διαπιστωθεί τουλάχιστον από τα στοιχεία που παρέχονται για τη συμμόρφωση με τις απαιτήσεις που παρατίθενται στο παράρτημα VII του κανονισμού (ΕΚ) αριθ. 1907/2006. Η δήλωση αυτή τεκμηριώνεται με συνοπτικές πληροφορίες σχετικά με τα χαρακτηριστικά που είναι συναφή με τις δηλώσεις επικινδυνότητας οι οποίες περιλαμβάνονται στον πίνακα 7, με τον βαθμό λεπτομέρειας που καθορίζεται στα τμήματα 10, 11 και 12 του παραρτήματος II του κανονισμού (ΕΚ) αριθ. 1907/2006.
      Οι πληροφορίες για τις εγγενείς ιδιότητες των ουσιών είναι δυνατόν να αποκτώνται με άλλα μέσα εκτός των δοκιμών, λόγου χάριν με την εφαρμογή εναλλακτικών μεθόδων, όπως οι μέθοδοι in vitro, με τη χρήση ποσοτικών μοντέλων της σχέσης δομής-δραστικότητας ή με τη χρήση ομαδοποίησης ή σύγκρισης (read-across) σύμφωνα με το παράρτημα XI του κανονισμού (ΕΚ) αριθ. 1907/2006. Συνιστάται ένθερμα η από κοινού χρήση των σχετικών δεδομένων σε όλο το μήκος της εφοδιαστικής αλυσίδας.
      Οι παρεχόμενες πληροφορίες αφορούν τις μορφές ή τις φυσικές καταστάσεις της ουσίας ή του μείγματος που χρησιμοποιούνται στο τελικό προϊόν.
      Σε ό,τι αφορά τις ουσίες που παρατίθενται στα παραρτήματα IV και V του κανονισμού (ΕΚ) αριθ. 1907/2006, οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του εν λόγω κανονισμού, για τη συμμόρφωση με το κριτήριο 3α) αρκεί μια σχετική δήλωση του αιτούντα.
      β)   Ουσίες που εγγράφονται σε κατάλογο σύμφωνα με το άρθρο 59 παράγραφος 1 του κανονισμού (ΕΚ) αριθ. 1907/2006
      
      Δεν εγκρίνεται παρέκκλιση από τον αποκλεισμό βάσει του άρθρου 6 παράγραφος 6 του κανονισμού (ΕΚ) αριθ. 66/2010 όσον αφορά ουσίες οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο που προβλέπεται στο άρθρο 59 παράγραφος 1 του κανονισμού (ΕΚ) αριθ. 1907/2006 (5), και οι οποίες περιέχονται σε μείγματα, σε αντικείμενα ή σε οιοδήποτε ομοιογενές μέρος σύνθετου αντικειμένου σε συγκεντρώσεις υψηλότερες από 0,1 %. Σε περίπτωση συγκεντρώσεων κάτω του 0,1 % ισχύουν τα ειδικά όρια συγκέντρωσης που καθορίζονται σύμφωνα με το άρθρο 10 του κανονισμού (ΕΚ) αριθ. 1272/2008.
      
         Εκτίμηση και εξακρίβωση: γίνεται παραπομπή στον κατάλογο των ουσιών που χαρακτηρίζονται ως ουσίες που προκαλούν πολύ μεγάλη ανησυχία κατά την ημερομηνία υποβολής της αίτησης. Ο αιτών υποβάλλει δήλωση συμμόρφωσης με το κριτήριο 3β), συνοδευόμενη από σχετική τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των σχετικών δελτίων δεδομένων ασφαλείας για ουσίες ή μείγματα σύμφωνα με το παράρτημα II του κανονισμού (ΕΚ) αριθ. 1907/2006 για ουσίες και μείγματα. Τα όρια συγκέντρωσης προσδιορίζονται στα δελτία δεδομένων ασφαλείας σύμφωνα με το άρθρο 31 του κανονισμού (ΕΚ) αριθ. 1907/2006 για ουσίες και μείγματα.
      
         Κριτήριο 4.   Ξυλεία που υπόκειται σε βιώσιμη διαχείριση
      
      Τα στοιχεία από ξυλεία ή από υλικά με βάση την ξυλεία που χρησιμοποιούνται σε αποχωρητήρια και ουρητήρια με καταιονισμό μπορούν να αποτελούνται από παρθένα ή ανακυκλωμένα υλικά.
      Η παρθένος ξυλεία πρέπει να καλύπτεται από έγκυρα πιστοποιητικά αειφόρου διαχείρισης δασών και της αλυσίδας ελέγχου παραγωγής που έχουν εκδοθεί από ανεξάρτητο σύστημα πιστοποίησης τρίτων, όπως είναι το FSC και το PEFC ή κάποιο ισοδύναμο.
      Εντούτοις, στις περιπτώσεις που τα συστήματα πιστοποίησης επιτρέπουν την ανάμειξη πιστοποιημένων και μη πιστοποιημένων υλικών σε ένα προϊόν ή σε ένα σύνολο προϊόντων το ποσοστό των μη πιστοποιημένων προϊόντων δεν πρέπει να υπερβαίνει το 50 %. Τα εν λόγω μη πιστοποιημένα υλικά πρέπει να καλύπτονται από σύστημα επαλήθευσης που διασφαλίζει ότι έχουν παραχθεί νομίμως και πληρούν και άλλες απαιτήσεις του συστήματος πιστοποίησης όσον αφορά τα μη πιστοποιημένα υλικά.
      Οι οργανισμοί πιστοποίησης που χορηγούν πιστοποιητικά διαχείρισης δασών και/ή της αλυσίδας ελέγχου της παραγωγής πρέπει να είναι αναγνωρισμένοι βάσει του συστήματος πιστοποίησης.
      
         Εκτίμηση και εξακρίβωση: ο αιτών υποβάλλει κατάλληλη τεκμηρίωση σχετικά με τα είδη, τις ποσότητες και την καταγωγή της ξυλείας ή των στοιχείων με βάση την ξυλεία που χρησιμοποιούνται για αποχωρητήρια και ουρητήρια με καταιονισμό.
      Στις περιπτώσεις που χρησιμοποιείται παρθένος ξυλεία το προϊόν πρέπει να καλύπτεται από έγκυρα πιστοποιητικά διαχείρισης δασών και της αλυσίδας ελέγχου παραγωγής που έχουν εκδοθεί από ανεξάρτητο σύστημα πιστοποίησης τρίτων, όπως το FSC και το PEFC ή ισοδύναμο. Εάν το προϊόν ή το σύνολο των προϊόντων περιλαμβάνει μη πιστοποιημένα υλικά, πρέπει να υποβληθούν πιστοποιητικά ότι τα μη πιστοποιημένα υλικά δεν υπερβαίνουν το 50 % και καλύπτονται από σύστημα επαλήθευσης που διασφαλίζει ότι έχουν παραχθεί νομίμως και πληρούν και άλλες απαιτήσεις του συστήματος πιστοποίησης όσον αφορά τα μη πιστοποιημένα υλικά
      
         Κριτήριο 5.   Διάρκεια ζωής προϊόντος
      
      α)   Δυνατότητα επισκευής και διαθεσιμότητα ανταλλακτικών
      
      Το προϊόν σχεδιάζεται κατά τρόπο ώστε τα ανταλλάξιμα στοιχεία του να αντικαθίστανται εύκολα από τον τελικό χρήστη ή από επαγγελματία συντηρητή, κατά περίπτωση. Οι πληροφορίες σχετικά με τα στοιχεία που μπορούν να αντικατασταθούν αναγράφονται σαφώς στο δελτίο πληροφοριών για το προϊόν, το οποίο παρέχεται σε έντυπη και/ή ηλεκτρονική μορφή. Ο αιτών παρέχει επίσης σαφείς οδηγίες που επιτρέπουν στον τελικό χρήστη ή τους εκπαιδευμένους τεχνίτες, κατά περίπτωση, να εκτελούν στοιχειώδεις επισκευές.
      Ο αιτών διασφαλίζει επιπλέον τη διαθεσιμότητα γνήσιων ανταλλακτικών ή ισοδύναμών τους για τουλάχιστον δέκα έτη από την ημερομηνία αγοράς.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσειςκαι καταθέτει δείγμα ή δείγματα του δελτίου πληροφοριών για το προϊόν σε έντυπη και/ή ηλεκτρονική μορφή.
      β)   Εγγύηση
      
      Το προϊόν πρέπει να φέρει εγγύηση επισκευής ή αντικατάστασης διάρκειας τουλάχιστον πέντε ετών.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και καταθέτει δείγμα των όρων της εγγύησης.
      
         Κριτήριο 6.   Μειωμένος αντίκτυπος στο τέλος του κύκλου ζωής
      
      Η επισήμανση των πλαστικών μερών βάρους 25 γραμμαρίων και άνω πραγματοποιείται σύμφωνα με τις απαιτήσεις του προτύπου ΕΝ ISO 11469, ώστε να καταστεί δυνατή η ανακύκλωση, η ανάκτηση ή η διάθεσή τους στο τέλος του κύκλου ζωής τους.
      Τα ουρητήρια χωρίς καταιονισμό νερού είτε χρησιμοποιούν άμεσα βιοαποδομήσιμο υγρό είτε λειτουργούν εξ ολοκλήρου χωρίς υγρό.
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις. Επιπλέον, στην περίπτωση των ουρητηρίων χωρίς καταιονισμό νερού, ο αιτών παρέχει υλικό τεκμηρίωσης στο οποίο περιγράφεται η χρησιμοποιούμενη τεχνολογία και, στην περίπτωση χρήσης υγρού, καταθέτει έκθεση δοκιμή, η οποία αποδεικνύει την άμεση βιοαποδομησιμότητα του υγρού, σύμφωνα με τον ορισμό και τις μεθόδους δοκιμών που προβλέπονται στις κατευθυντήριες γραμμές με τίτλο «Guidance on the Application of the CLP Criteria» (6) σύμφωνα με τον κανονισμό (ΕΚ) αριθ. 1272/2008.
      
         Κριτήριο 7.   Οδηγίες εγκατάστασης και πληροφορίες για τον χρήστη
      
      Το προϊόν συνοδεύεται από σχετικές οδηγίες εγκατάστασης και πληροφορίες για τον χρήστη, οι οποίες παρέχουν όλες τις απαραίτητες τεχνικές λεπτομέρειες για τη σωστή εγκατάσταση και συμβουλές για τη σωστή και φιλική προς το περιβάλλον χρήση του προϊόν, καθώς και για τη συντήρησή του. Οι οδηγίες εγκατάστασης και οι πληροφορίες για το χρήστη πρέπει να καλύπτουν τα εξής ζητήματα σχετικά με τη συσκευασία ή την τεκμηρίωση που συνοδεύει το προϊόν σε έντυπη ή ηλεκτρονική μορφή:
      
                  α)
               
               
                  οδηγίες σωστής εγκατάστασης συμπεριλαμβανομένων των εξής:
                  
                              —
                           
                           
                              στην περίπτωση λεκανών αποχωρητηρίων, ουρητηρίων και συστημάτων έκπλυσης που διατίθενται ανεξάρτητα στην αγορά, πληροφορίες σχετικά με τα προϊόντα με τα οποία συνδυάζονται για να δημιουργηθεί πλήρης λειτουργική μονάδα που χρησιμοποιεί το νερό με αποδοτικό τρόπο,
                           
                        
                              —
                           
                           
                              πληροφορίες σχετικά με την (τις) κλάση(-εις) και/ή τον (τους) τύπο(-ους) που αφορούσαν οι δοκιμές του προϊόντος,
                           
                        
                              —
                           
                           
                              πληροφορίες σχετικά με τις ειδικές πιέσεις λειτουργίας για τις οποίες είναι κατάλληλο το προϊόν,
                           
                        
                              —
                           
                           
                              πληροφορίες σχετικά με τους τύπους αποχετευτικού συστήματος με τους οποίους μπορεί να λειτουργήσει το προϊόν σύμφωνα με το πρότυπο EN 12056,
                           
                        
                              —
                           
                           
                              πληροφορίες σχετικά με τον τρόπο ρύθμισης των όγκων έκπλυσης, καθώς επίσης και τις συνέπειες σε ό,τι αφορά τη στάθμη του εναπομένοντος όγκου νερού και τη στάθμη πλήρωσης,
                           
                        
                              —
                           
                           
                              σημείωμα σχετικά με την ανάγκη μελέτης των σχετικών εθνικών και τοπικών κανονισμών πριν από την εγκατάσταση των προϊόντων·
                           
                        
            
                  β)
               
               
                  την πληροφορία ότι ο βασικός περιβαλλοντικός αντίκτυπος σχετίζεται με την κατανάλωση του νερού και συμβουλές σχετικά με τον τρόπο με τον οποίο η λογική χρήση μπορεί να ελαχιστοποιήσει τον περιβαλλοντικό αντίκτυπο και ιδιαίτερα πληροφορίες σχετικά με τη σωστή χρήση του προϊόντος με στόχο την ελαχιστοποίηση της κατανάλωσης νερού·
               
            
                  γ)
               
               
                  την πληροφορία ότι στο προϊόν έχει απονεμηθεί το οικολογικό σήμα της ΕΕ, μαζί με συνοπτική επεξήγηση της σημασίας του για το συγκεκριμένο προϊόν, επιπλέον των γενικών πληροφοριών που συνοδεύουν το λογότυπο του οικολογικού σήματος της ΕΕ·
               
            
                  δ)
               
               
                  τον πλήρη όγκο έκπλυσης σε l/έκπλυση [κατόπιν δοκιμής σύμφωνα με το κριτήριο 1α)]·
               
            
                  ε)
               
               
                  στην περίπτωση εξοπλισμού αποχωρητηρίου με καταιονισμό νερού που διαθέτει ή επιτρέπει τη χρήση μηχανισμού εξοικονόμησης νερού, τον μειωμένο και τον μέσο όγκο έκπλυσης σε l/έκπλυση [κατόπιν δοκιμής σύμφωνα με το κριτήριο 1β) και 1γ), αντίστοιχα]
               
            
                  στ)
               
               
                  στην περίπτωση λεκανών αποχωρητηρίων και ουρητηρίων που διατίθενται ανεξάρτητα στην αγορά, την πληροφορία ότι το προϊόν πρέπει να συνδυαστεί με κατάλληλο σύστημα έκπλυσης, το οποίο φέρει οικολογικό σήμα, προκειμένου να σχηματιστεί πλήρης λειτουργική μονάδα που χρησιμοποιεί το νερό με αποδοτικό τρόπο, και ειδικότερα πρέπει να αναφερθεί ο πλήρης όγκος έκπλυσης και, κατά περίπτωση, ο μειωμένος και μέσος όγκος έκπλυσης του συστήματος έκπλυσης με το οποίο πρόκειται να συνδυαστεί το προϊόν·
               
            
                  ζ)
               
               
                  στην περίπτωση συστημάτων έκπλυσης που διατίθενται ανεξάρτητα στην αγορά, την πληροφορία ότι το προϊόν πρέπει να συνδυαστεί με κατάλληλη λεκάνη αποχωρητηρίου και/ή ουρητήριο, που φέρει οικολογικό σήμα, προκειμένου να σχηματιστεί πλήρης λειτουργική μονάδα που χρησιμοποιεί το νερό με αποδοτικό τρόπο, και ειδικότερα πρέπει επίσης να αναφερθεί ο πλήρης όγκος έκπλυσης και, κατά περίπτωση, ο μειωμένος και μέσος όγκος έκπλυσης της λεκάνης αποχωρητηρίου και/ή του ουρητηρίου με την (το) οποία(-ο) πρόκειται να συνδυαστεί το σύστημα έκπλυσης·
               
            
                  η)
               
               
                  συστάσεις σχετικά με τη σωστή χρήση και συντήρηση του προϊόντος, στις οποίες αναφέρονται όλες οι σχετικές οδηγίες και ειδικότερα:
                  
                              —
                           
                           
                              συμβουλές για τη συντήρηση και τη χρήση του προϊόντος,
                           
                        
                              —
                           
                           
                              πληροφορίες σχετικά με τα τμήματα που μπορούν να αντικατασταθούν με ανταλλακτικά,
                           
                        
                              —
                           
                           
                              οδηγίες σχετικά με την αντικατάσταση των ροδέλων και άλλων συνδέσεων σε περίπτωση διαρροής των προϊόντων,
                           
                        
                              —
                           
                           
                              συμβουλές σχετικά με τον καθαρισμό του προϊόντος με τα κατάλληλα εργαλεία και μέσα καθαρισμού για την αποφυγή της πρόκλησης ζημιάς στην επιφάνεια του προϊόντος·
                           
                        
            
                  θ)
               
               
                  στην περίπτωση των ουρητηρίων χωρίς καταιονισμό νερού, οδηγίες σχετικά μετη συντήρηση, συμπεριλαμβανομένων, κατά περίπτωση, των πληροφοριών σχετικά με τη διαφύλαξη και τη συντήρηση του αντικαταστάσιμου φίλτρου και σχετικά με το πώς και πότε πρέπει να αλλαχθεί, καθώς επίσης και κατάλογο των παρόχων υπηρεσιών για την τακτική συντήρηση·
               
            
                  ι)
               
               
                  Στην περίπτωση των ουρητηρίων χωρίς καταιονισμό νερού, πρέπει να παρέχονται κατάλληλες συστάσεις σχετικά με τη διάθεση των αντικαταστάσιμων φίλτρων και ειδικότερα λεπτομέρειες σχετικά με τυχόν εφαρμοζόμενα συστήματα ανάκλησης·
               
            
                  ια)
               
               
                  συστάσεις σχετικά με τη σωστή διάθεση στο τέλος της ζωής του προϊόντος.
               
            
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσειςκαι παρέχει δείγμα ή δείγματα των πληροφοριών για το χρήστη ή σύνδεσμο στον ιστότοπο του κατασκευαστή, που περιέχει τις εν λόγω πληροφορίες ή και τα δύο.
      
         Κριτήριο 8.   Πληροφορίες που αναγράφονται επί του οικολογικού σήματος της ΕΕ
      
      Το προαιρετικό σήμα με κείμενο εντός πλαισίου περιέχει το εξής κείμενο:
      
                  —
               
               
                  υψηλή αποδοτικότητα χρήσης του νερού και μείωση των λυμάτων,
               
            
                  —
               
               
                  με το παρόν προϊόν στο οποίο έχει απονεμηθεί οικολογικό σήμα εξοικονομείτε νερό και χρήματα,
               
            
                  —
               
               
                  μειωμένος αντίκτυπος στο τέλος του κύκλου ζωής.
               
            Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for the use of the EU Ecolabel logo» που είναι διαθέσιμο στον δικτυακό τόπο:
      http://ec.europa.eu/environment/ecolabel/documents/logo_guidelines.pdf
      
         Εκτίμηση και εξακρίβωση: ο αιτών βεβαιώνει τη συμμόρφωση του προϊόντος με τις εν λόγω απαιτήσεις και καταθέτει δείγμα του σήματος.
      
         (1)  ΕΕ L 396 της 30.12.2006, σ. 1.
      
         (2)  ΕΕ L 353 της 31.12.2008, σ. 1.
      
         (3)  ΕΕ 196 της 16.8.1967, σ. 1.
      
         (4)  ΕΕ L 174 της 1.7.2011, σ. 88.
      
         (5)  http://echa.europa.eu/chem_data/authorisation_process/candidate_list_table_en.asp
      
         (6)  http://echa.europa.eu/documents/10162/13562/clp_en.pdf
      
         Προσάρτημα 1
         
            Μεθοδολογία μέτρησης και υπολογισμού του μέσου όγκου έκπλυσης
         
         1.   Μέθοδοι δοκιμών
         
         Εγκαταστήστε το αποχωρητήριο με καταιονισμό νερού ή τον εξοπλισμό ακολουθώντας τις οδηγίες συναρμολόγησης του κατασκευαστή. Στην περίπτωση λεκανών αποχωρητηρίων, ο εξοπλισμός πρέπει να εγκατασταθεί με δοκιμαστικό σύστημα έκπλυσης, όπως περιγράφεται στα σχετικά πρότυπα ΕΝ.
         Εγκαταστήστε τον συναρμολογημένο εξοπλισμό σε σταθερή επίπεδη οριζόντια ή κάθετη επιφάνεια, κατά περίπτωση.
         Συνδέστε τη βαλβίδα εισόδου σε παροχή νερού με στατική πίεση νερού της τάξης των 0,2 ± 0,01 MPa (2 ± 0,1 bar) και ανοίξτε τη βαλβίδα της παροχής νερού. Η παροχή νερού θα πρέπει να παραμείνει ανοιχτή κατά τη διάρκεια όλων των δοκιμών.
         Πραγματοποιήστε τον έλεγχο του μηχανισμού της πλήρους έκπλυσης, συλλέξτε το νερό που θα τρέξει και απορρίψτε το.
         1.1.   Εκτίμηση του πλήρους όγκου έκπλυσης
         
         Πραγματοποιήστε τον έλεγχο του μηχανισμού πλήρους έκπλυσης και συλλέξτε το νερό που θα τρέξει.
         Μετρήστε τον όγκο με βαθμονομημένο περιέκτη.
         Καταγράψτε το αποτέλεσμα της μέτρησης.
         Επαναλάβετε τη δοκιμή τρεις φορές.
         Σε περίπτωση διαφοράς στους όγκους του νερού, υπολογίστε τον πλήρη όγκο έκπλυσης (Vf) ως τη μέση αριθμητική τιμή των τριών καταγεγραμμένων μετρήσεων.
         1.2.   Εκτίμηση του μειωμένου όγκου έκπλυσης
         
         Πραγματοποιήστε τον έλεγχο του μηχανισμού μειωμένης έκπλυσης και συλλέξτε το νερό που θα τρέξει.
         Μετρήστε τον όγκο με βαθμονομημένο περιέκτη.
         Καταγράψτε το αποτέλεσμα της μέτρησης.
         Επαναλάβετε τη δοκιμή τρεις φορές.
         Σε περίπτωση διαφοράς στους όγκους του νερού, υπολογίστε τον μειωμένο όγκο έκπλυσης (Vr) ως τη μέση αριθμητική τιμή των τριών καταγεγραμμένων μετρήσεων.
         2.   Υπολογισμός του μέσου όγκου έκπλυσης
         
         Υπολογίστε τον μέσο όγκο έκπλυσης (Va) ως εξής:
         
            
      
      
         Προσάρτημα 2
         
            Απαιτήσεις που πρέπει να πληρούν τα ουρητήρια χωρίς καταιονισμό νερού και μέθοδοι δοκιμών
         
         1.   Απαιτήσεις για ουρητήρια χωρίς καταιονισμό νερού
         
         Τα ουρητήρια χωρίς καταιονισμό νερού πρέπει να υποβληθούν με επιτυχία στις ακόλουθες δοκιμές:
         
                     —
                  
                  
                     δοκιμή αντοχής φορτίου,
                  
               
                     —
                  
                  
                     δοκιμή αποστράγγισης,
                  
               
                     —
                  
                  
                     δοκιμή στεγανότητας συνδεσμολογίας, και
                  
               
                     —
                  
                  
                     δοκιμή παλινδρόμησης δυσώδους αέρα και νερού.
                  
               2.   Μέθοδοι δοκιμής για ουρητήρια χωρίς καταιονισμό νερού
         
         2.1.   Δοκιμή αντοχής φορτίου
         
         Τα ουρητήρια χωρίς καταιονισμό νερού θεωρείται ότι υποβάλλονται επιτυχώς στη δοκιμή αντοχής φορτίου, εάν συμμορφώνονται με τις απαιτήσεις της αντοχής του φορτίου επιτυγχάνοντας σε δοκιμή του στατικού φορτίου παρόμοια με εκείνες που καθορίζονται στο ΕΝ 13407. Δεκτή γίνεται οποιαδήποτε ισοδύναμη μέθοδος.
         2.2.   Δοκιμή αποστράγγισης
         
         Τα ουρητήρια χωρίς καταιονισμό νερού θεωρείται ότι υποβάλλονται επιτυχώς στη δοκιμή αποστράγγισης, εάν ανταποκρίνονται στις απαιτήσεις αποστράγγισης νερού κατόπιν επιτυχίας σε δοκιμή αποστράγγισης νερού παρόμοιας με εκείνες που καθορίζονται στο EN 14688. Δεδομένου ότι η δοκιμή που αναφέρεται στο EN 14688 αφορά τους νιπτήρες, πρέπει να γίνει δεκτή οποιαδήποτε προσαρμογή της δοκιμής ώστε να ανταποκρίνεται στο σκοπό του ελέγχου των ουρητηρίων χωρίς καταιονισμό νερού. Δεκτή γίνεται οποιαδήποτε ισοδύναμη μέθοδος.
         2.3.   Δοκιμή στεγανότητας συνδεσμολογίας
         
         Τα ουρητήρια χωρίς καταιονισμό νερού θεωρείται ότι υποβάλλονται επιτυχώς στη δοκιμή στεγανότητας της συνδεσμολογίας, εάν εξασφαλίζουν ότι οποιοδήποτε υγρό που ρέει στο εσωτερικό τους απομακρύνεται αποκλειστικά μέσω του αγωγού εξόδου. Κατά τη δοκιμή αυτή πρέπει να χρησιμοποιηθεί χρωματισμένο νερό, ώστε να εντοπιστεί οποιαδήποτε ενδεχόμενη διαρροή. Δεκτή γίνεται οποιαδήποτε ισοδύναμη μέθοδος.
         Εναλλακτικά, τα ουρητήρια χωρίς καταιονισμό νερού θεωρείται ότι υποβάλλονται επιτυχώς στη δοκιμή στεγανότητας συνδεσμολογίας, εάν ανταποκρίνονται στις απαιτήσεις σχετικά με την απορρόφηση νερού κατόπιν επιτυχίας σε δοκιμή απορρόφησης νερού παρόμοια με εκείνες που καθορίζονται στο EN 13407. Δεκτή γίνεται οποιαδήποτε ισοδύναμη μέθοδος.
         2.4.   Δοκιμή παλινδρόμησης δυσώδους αέρα και νερού
         
         Τα ουρητήρια χωρίς καταιονισμό νερού θεωρείται ότι υποβάλλονται επιτυχώς στη δοκιμή παλινδρόμησης δυσώδους αέρα και νερού, εάν ανταποκρίνονται στις απαιτήσεις σχετικά με τη στεγανότητα ως προς τις οσμές και την αντοχή του υδατοφραγμού στην πίεση παρόμοιες με εκείνες που καθορίζονται στο EN 1253-1 κατόπιν επιτυχίας σε δοκιμή στεγανότητας ως προς τις οσμές και αντοχής του υδατοφραγμού στην πίεση αντίστοιχα, παρόμοια με εκείνες που καθορίζονται στο EN 1253-2. Δεκτή γίνεται οποιαδήποτε ισοδύναμη μέθοδος.